wickkiey/tamil-wikipedia-chunked huggingface dataset:
# சர்ப்பப்பாட்டு

**நாகப்பாட்டு** அல்லது **சர்ப்பப் பாட்டு** என்பது கேரளத்தின் பாரம்பரிய கலை வடிவம். புள்ளுவர் என்னும் சமுதாயத்தவர் நாகப் பாட்டை நடத்தி வருகின்றனர். நாக ஆராதனை நடத்தி வாழும்படி பிரம்மாவினால் வரம் கொடுக்கப்பட்டோர், புள்ளுவர் என்று கூறுகின்றனர். நாகக் கோயில்களிலும் சர்ப்பக்காவுகளிலும், வீட்டுமுற்றத்தும் இது நிகழ்த்தப்படும். புள்ளோர்க்குடம், வீணை, இலத்தாளம் ஆகிய கருவிகளை பயன்படுத்தி, நாகப் பாடல்களை பாடி ஆராதிப்பர். .
# சர்ப்பப்பாட்டு

## நிகழ்த்தும் முறை

குருத்தோலை கொண்டு அலங்கரித்த மணிப்பந்தலில் நாகப்பாட்டு நடத்தப்படும். நான்கு புறங்களிலும், தூக்குவிளக்கும் மற்று விளக்குகளும் ஏற்றிவைத்து நிகழ்வைத் தொடங்குவர். அரிசி மாவு, மஞ்சள் பொடி, மஞ்சளும் சுண்ணாம்பும் சேர்த்துண்டாக்கிய பொடி, உமிக்கரி, மஞ்சாடி இலைகளை பொடியாக்கிய பச்சைப்பொடி ஆகிய இவை ஐந்து வண்ணப் பொடிகளை பயன்படுத்துவர். நாகங்களையும் தேவிகளையும் வாழ்த்திப் பாடுவர்.
# ஹைத்ரஸ்

**ஹைத்ரஸ்** (Hydrus) என்பது நீண்ட தென்துருவ வான்வெளியில் உள்ள ஒரு சிறிய விண்மீன் குழாம் ஆகும். உரனோமெட்ரியா எனும் விண்மீன் வரைபடத்தைத் தொலைநோக்கி கொண்டு ஜோகன் பேயர் என்பவரே 1603ல் இதனை முதன்முதலில் கண்டறிந்தார். நிக்கோலஸ் லூயிஸ் டி லகாய்லே என்ற பிரான்சிய விரிவாளர் மற்றும் வானியல் வல்லுநர் இதன் ஒளிர்ந்த விண்மீன்களையும், பேயரின் பெயர்களையும் 1756ல் விவரித்தார்.
# இலத்தாளம்

**இலத்தாளம்** என்பது கேரளத்தில் பயன்படுத்தப்படும் இசைக்கருவிகளுள் ஒன்று. இதனை *அதவா* என்றும் *கைமணி* என்றும் அழைப்பர். . பதினெட்டு வாத்தியங்களில் ஒன்றான இலத்தாளம், செண்ட, மத்தளம், திமில ஆகியவற்றிற்கு ஒப்பானது. இது இரண்டு கிலோ பாரம் உடையது. இலத்தாளத்தின் சிறிய வடிவம் மார்க்கங்களி போன்ற கலைகளில் பயன்படுத்தப்படும்.  
இலத்தாளத்தின் நடுவிலுள்ள குழியில் சரடு கோர்த்த வளையங்கள் சரடில் இணைக்கப்பட்டிருக்கும். இரண்டு இலத்தாளங்களுடைய சரடுகள் கைக்கொண்டு இசை கூட்டி, தாளம் உண்டாக்குவர்.
# இலத்தாளம்

## கலைஞர்கள்

- தங்குமாரார்.
- பூக்கோடு சசி
- எம். பி. விஜயன்
- தாழத்தேடத்து முரளி
# மார்க்கங்களி

கேரளத்தில் கிறித்தவர் நிகழ்த்தும் கலைகளில் **மார்க்கங்களி**யும் ஒன்று. கி. பி. 52-ல் கேரளத்திற்கு வந்ததாகக் கருதப்படும் தோமா ஸ்லீஹாவின் வரலாற்றை நினைவுகூர்ந்து பாடப்படும் பாடலை மார்க்கங்களிப்பாட்டு என்பர். முன்னர், ஆண்கள் மட்டுமே நிகழ்த்தி வந்த இக்கலையினில் பெண்களும் பங்கெடுக்கின்றனர். பள்ளிகளிலும், கலைப்பள்ளிகளிலும், கிறித்தவ பெண்குழந்தைகள் இதை நிகழ்த்துகின்றனர்.
# மார்க்கங்களி

## முறை

பன்னிரண்டு பேர் இதில் பங்கெடுப்பர். திரிவிளக்கினை சுற்றி நின்று கைகொட்டிப் பாடுவர். விளக்கு இயேசு கிறித்துவையும், பன்னிரண்டு பேர் கிறித்துவின் சீடர்களையும் குறிக்கிறது.
# விக்கிப்பீடியா:முதற்பக்கக் கட்டுரைகள்/அக்டோபர் 13, 2013

**தங்கம்மா அப்பாக்குட்டி** (1925-2008) இலங்கையில் நன்கு அறியப்பட்ட சமூக சேவையாளரும், சமயச் சொற்பொழிவாளரும் ஆவார். ஈழத்தில் சைவத்துக்கும் தமிழுக்கும் பெரும் தொண்டாற்றியவர். ஏழை மக்களுக்கும் அநாதைப் பிள்ளைகளுக்கும் ஆதரவு இல்லங்கள் அமைத்து சேவையாற்றி வந்தார். யாழ்ப்பாணம் தெல்லிப்பழை துர்க்கை அம்மன் கோயில் தலைவராகச் செயற்பட்டு வந்தார். "சிவத்தமிழ்செல்வி" என்று அழைக்கப்பட்டு வந்தார். பயிற்றப்பட்ட தமிழாசிரியையான இவர் தமிழையும் சைவத்தையும் முறையாகக் கற்று 1952 இல் பாலபண்டிதராகத் தேர்வடைந்து 1958இல் தமிழகத்தில் சைவப்புலவர் பட்டத்தையும் பெற்றார். யாழ் பகுதியில் இறை வழிபாட்டை மேம்படுத்தும் வழியில் அங்கு ஒரு சமய மறுமலர்ச்சியை ஏற்படுத்தியதில் இவருக்கு முதன்மையான பங்குண்டு. சமயச் சொற்பொழிவுப் பணிமூலம் சமய வளர்ச்சிக்குத் தனது தொண்டு செய்யும் வகையில் தனது சமயப்பணியைத் துவக்கினார். ஆலய வளாகத்தில் ஆதரவற்ற சிறுமிகளுக்கென "துர்க்காபுரம் மகளிர் இல்லம்" என்ற பெயரில் ஆதரவு நிலையம் ஒன்றை நிறுவி சேவையாற்றி வந்தார். ஈழப்போரில் அகதிகளாக்கப்பட்ட பல வயோதிபர்களுக்கு கோயிலில் அடைக்கலம் கொடுத்தார். **மேலும்...**
---  
**சஞ்சிக்கூலிகள்** என்பது 19ஆம் 20ஆம் நூற்றாண்டுகளில், தென்னிந்தியாவில் இருந்து மலாயாவுக்கு கூலி வேலைகள் செய்ய கொண்டு வரப்பட்ட இந்தியர்களைக் குறிக்கும் ஒரு வழக்குச்சொல் ஆகும். இது **சஞ்சி** எனும் மலாய்ச் சொல்லில் இருந்து உருவானது. தமிழில் ஒப்பந்தம் என்று பொருள். மலாயாவில் இருந்த பிரித்தானியத் துரைமார்கள் தென்னிந்தியாவிற்கு கங்காணிகளை அனுப்பி அங்கிருந்து ஆள் பிடித்து வருமாறு பணிக்கப்பட்டனர். கங்காணிகளின் ஆசை வார்த்தைகளை நம்பிய தென்னிந்திய மக்கள், மலாயாவுக்குள் ஆயிரக்கணக்கில் அழைத்து வரப்பட்டனர். இப்படி அழைத்து வரப்படுவற்கு கங்காணி முறை என்று பெயர். தமிழர்கள், தெலுங்கர்கள், மலையாளிகள் சஞ்சிக்கூலிகளாய் மலாயாவுக்கு வந்தார்கள். இந்தக் கங்காணிகள், தென்னிந்தியாவில் கொண்டு வரப்பட்ட கூலிகளை அடிமைப்படுத்தினர். முதலாளிமார்களின் கைப்பிள்ளையாகவும் சேவகம் செய்தனர். தன் சொந்த இன மக்களையே காசுக்காக அடித்து துவைத்துக் காயப்படுத்தினர். 1826 இல் ரீயூனியன் தீவுக்கூட்டத்தில் வேலை செய்வதற்கு ஆட்கள் தேவைப்பட்டனர். ஆகவே, பிரெஞ்சுக்காரர்கள் இந்தியாவில் இருந்து ஒப்பந்தக் கூலிகளைக் கொண்டு வருவதற்கு முதல் அத்திவாரத்தைப் போட்டனர். **மேலும்...**
# வழிபிழச்ச சந்ததி

**வழிபிழச்ச சந்ததி** என்பது 1968 மே 17 ஆம் நாள் கேரளத்தில் வெளியான மலையாளத் திரைப்படம்.
# வழிபிழச்ச சந்ததி

## நடிப்பு

- சத்யன்
- மது
- கே. பி. உம்மர்
- திக்குறிசி சுகுமாரன் நாயர்
- முதுகுளம் ராகவன் பிள்ளை
- அடூர் பாசி
- சங்கராடி
- எம். எஸ். நம்பூதிரி
- எம். பரமேசுவரன்
- பிரதாபன்
- சி. ஐ. போள்
- அம்பிகா
- கவியூர் பொன்னம்மா
- டி.ஆர். ஓமனா
- கமலாதேவி.
# வழிபிழச்ச சந்ததி

## பின்னணிப் பாடகர்கள்

- பி. வசந்தா
- கே. ஜே. யேசுதாஸ்
- பி. ஜயச்சந்திரன்
- பி. லீலா
- ஸ்ரீலதா
- பி. சாவித்ரி.
# உரனோமெட்ரியா

**உரனோமெட்ரியா** (uranometria) என்பது ஜோகன் பேயர் என்பவரால் வெளியிடப்பட்ட விண்மீன் வரைபடத்தின் சுருக்கப்பெயர் ஆகும். 1603ல் செருமனியின் ஆக்ஸ்பர்கில் கிரிஷ்டோபோரஸ் மான்கஸ் மூலம் அச்சிடப்பட்ட அந்த விண்மீன் வரைபடத்தின் முழுப் பெயர்: *Uranometria : omnium asterismorum continens schemata, nova methodo delineata, aereis laminis expressa* என்பதாகும். இதன் பொருள் *உரனோமெட்ரியா:புதிய முறையில் வரைந்து செப்பு தகடினால் எழுதப்பட்ட அனைத்து விண்மீன் குழாங்களின் படம்* என்பதாகும்.
# மேற்கத்திய கிறித்தவம்

**மேற்கத்திய கிறித்தவம்** அல்லது **மேற்கு கிறித்தவம்** என்பது கத்தோலிக்க திருச்சபையின் இலத்தீன் வழிபாட்டு முறைபிரிவுகளையும் வரலாற்றில் அதிலிருந்து பிரிந்து சென்ற பிற சபைகளான ஆங்கிலிக்க ஒன்றியம், லூதரனியம், மெதடிசம் மற்றும் பிற சீர்திருத்தத் திருச்சபை மரபுகளையும் குறிக்கும். இப்பதம் கிழக்கத்திய கிறித்தவத்திலிருந்து இவற்றை பிரித்துக்காட்ட பயன்படுத்தப்படுகின்றது.  
மேற்கத்திய கிறிஸ்துவம் மேற்கு, வடக்கு, மத்திய, தெற்கு மற்றும் கிழக்கு ஐரோப்பாவின் சிலப்பகுதிகள், பண்டைய வட ஆப்பிரிக்கா, தென் ஆப்பிரிக்கா, ஆஸ்திரேலியா மற்றும் மேற்கு அரைக்கோளம் ஆகிய பகுதிகளில் வளர்ந்து ஆதிக்கம் செலுத்துவதாக இருந்து வந்தது. 16 ஆம் நூற்றாண்டு முதல் வரலாற்று கண்ணோட்டத்தில் காணும் போது, 'மேற்கத்திய கிறிஸ்துவம்' என்பது கத்தோலிக்க திருச்சபை மற்றும் சீர்திருத்தத் திருச்சபையின் கூட்டாகவே பார்கப்படுகின்றது. இது ஒரு தனி கிறித்தவ உட்பிரிவு அல்ல. மாறாக இவை இரண்டுக்கும் இடையே உள்ள சடங்குகள், கோட்பாட்டு, வரலாற்று மற்றும் அரசியல் ஒற்றுமையின் வெளிப்பாடாகவே இப்பதம் பயன்படுகின்றது.  
இன்று, மேற்கு மற்றும் கிழக்கு கிறிஸ்துவத்துகிடையேயான புவியியல் எல்லைகள், குறிப்பாக மறைபணியாளர்களின் பரவலுக்குப்பின், கிட்டத்தட்ட இல்லாமல் போய்விட்டது.
# நியாடாக் அகதிகள் முகாம்

**நியாடாக் அகதிகள் முகாம்** (*Niatak refugee camp*) ஈரானில் அமைந்துள்ளது. இது ஈரானின் தென்கிழக்கு மாகாணமான சிச்தான் மற்றும் பலுசிஸ்த்தான் மாகாணப் பகுதியில் இருக்கிறது. ஈரானின் சாகிதன் நகருக்கு அருகில் ஆப்கானித்தான் நாட்டின் எல்லையில் இந்த அகதிகள் முகாம் அமைந்துள்ளது. 1998 ஆம் ஆண்டின் ஆவணங்களின் படி இம்முகாமில் 7,000 பேர் இருந்ததாகக் குறிப்பிடப்பட்டுள்ளது. 2001 ஆம் ஆண்டின் ஆவணங்கள் 5,000 பேர் இந்த முகாமில் இருப்பதாகக் கூறுகிறது.
ஆப்கான் இனக்குழுக்களுக்கு இடையேயான சச்சரவுகள் இந்த அகதிகள் முகாமிலும் தொடர்வதாக பத்திரிகையாளர் குறிப்பு ஒன்று குறிப்பிடுகிறது. குறிப்பாக பச்தூன் மற்றும் கசாரா குழுக்களுக்கிடையே பிரச்சனைகள் இருப்பதைக் குறிப்பிடுகிறது. இந்த அகதிகள் முகாம் இரானிய திரைப்பட இயக்குநர் மஹ்சன் மக்மல்பஃப் 2001 ஆம் ஆண்டில் இயக்கிய கந்தகார் திரைப்படத்தில் இடம் பெற்றுள்ளது.
# பய்யனூர் முரளி

**பய்யனூர் முரளி** என்பவர் ஒரு மலையாள நாடக நடிகரும், இயக்குநரும் ஆவார். இவர் நூற்றுக்கும் அதிகமான நாடகங்களில் நடித்துள்ளார்.
# பய்யனூர் முரளி

## வாழ்க்கைக்குறிப்பு

கண்ணூர் மாவட்டத்தில் பய்யன்னூர்க்கு அருகில் உள்ள அன்னூரில் பிறந்தார். சகாவ், பழஸ்ஸி ராஜா உட்பட்ட நாடகங்களில் முதன்மை வேடங்களில் நடித்துள்ளார்.
2002-ல் எர்ணாகுளத்தில் கலாசேதன என்னும் நாடகக்குழுவைத் தொடங்கினார். அமதன், சிநேககாயகன், ஆராதகன், நன்மனிறஞ்சவன், விஸ்வனாயகன் உட்பட்ட நாடகங்களை இக்குழுவினர் நடித்தனர். பத்மஸ்ரீ அம்பாட்டு கேசவன் என்னும் நாடகத்தில் அம்பாட்டு கோவிந்தமேனோன் என்னும் முதன்மை கதாபாத்திரத்தில் நடித்தார். இதனை இயக்கி, தயாரித்தவரும் இவரே.  
2013-ல் வெளியான 3ஜி என்னும் மலையாளத் திரைப்படத்தில் அமைச்சர் வேடத்தில் நடித்தார்.
# பய்யனூர் முரளி

## விருதுகள்

நான்கு முறை கேரள மாநில விருதுகளைப் பெற்றுள்ளார். கண்ணூர் சங்கசேதனையின் உணர்த்துபாட்டு என்னும் நாடகத்திற்காகவும் விருது கிடைத்தது  
தேவஸ்பந்தனம் என்னும் நாடகத்தினை இயக்கியதற்காக 2002-ல் மிகச் சிறந்த இயக்குனருக்கான விருது கிடைத்தது. 2003-ல் சகுனி என்னும் நாடகத்தினை இயக்கியதற்காகவும் 2004-ல் சிநேககாயகன் என்னும் நாடகத்தினை இயக்கியதற்காகவும் விருதுகள் கிடைத்தன.  
160-ற்கும் அதிகமான விருதுகளைப் பெற்றுள்ளார். திக்குறிசி பௌண்டேஷன், அச்சன்குஞ்சு விருது, சங்ஙனாசேரி நடராஜன் விருது முதலியனவும் பெற்றுள்ளார்.
# கந்தகார் (திரைப்படம்)

**கந்தகார்** (*Kandahar*) என்பது ஈரானியத் திரைப்படம் ஆகும். ஆப்கானித்தான் நாட்டில் தாலிபான்கள் ஆட்சியில் இருந்த போது எடுக்கப்பட்டது. மஹ்சன் மக்மல்பஃப் இத்திரைப்படத்தை இயக்கினார். இத்திரைப்படத்தின் பெர்சிய மொழித் தலைப்பு *சேபர்-இ-கந்தகார்* என இருந்தது. இதன் பொருள் கந்தகாரை நோக்கிப் பயணம் என்பதாகும். மற்றொரு பொருள் நிலவுக்குப் பின்னால் சூரியன் என்பதாகும். இத்திரைப்படம் ஈரானில் திரையிடப்பட்டது குறிப்பாக நியாடாக் அகதிகள் முகாமில் திரையிடப்பட்டது., ஏனெனில் இந்த அகதிகள் முகாமும் இத்திரைப்படத்தில் இடம் பெற்றிருந்தது. ஆப்கானிசுத்தானிலும் இத்திரைப்படம் மறைமுகமாகத் திரையிடப்பட்டது. கனடாவில் வசிக்கும் ஆப்கான் பெண் தனது சகோதரியின் கடிதம் கிடைத்ததும் ஆப்கானுக்குத் திரும்பிவருவது தான் இத்திரைப்படத்தின் கதை. இத்திரைப்படம் 2001 ஆண்டு கான் திரைப்பட விழாவில் பங்கு பெற்றது. இயக்குநர் மஹ்சன் மக்மல்பஃப் 2001 ஆம் ஆண்டு இத்திரைப்படத்திற்காக *பெஃட்ரிக்கோ ஃபெல்லினி* விருதை ஐக்கிய நாடுகள் கல்வி, அறிவியல், பண்பாட்டு நிறுவனத்திடம் இருந்து பெற்றார்.
# கந்தகார் (திரைப்படம்)

## நடித்தவர்கள்

- நெலோஃபர் பசிரா - Nelofer Pazira
- கசன் டாண்டாய் - Hassan Tantai
- சடோவ் தேமெளரி - Sadou Teymouri
- கோயோடாலா காக்மி - Hoyatala Hakimi
- இகிய் ஓக்ட் - Ike Ogut
# மாறிலிச் சார்பு

கணிதத்தில் **மாறிலிச் சார்பு** (*constant function*) என்பது அனைத்து உள்ளீடுகளுக்கும் ஒரே மாறிலியை வெளியீடாகக் கொண்டுள்ள ஒரு சார்பு. எடுத்துக்காட்டாக, *f*(*x*) = 4 என்று வரையறுக்கப்பட்ட சார்பு, ஒரு மாறிலிச் சார்பு. ஏனெனில் *x* க்குத் தரப்படும் அனைத்து மதிப்புகளுக்கும் *f*(*x*) இன் மதிப்பு 4 ஆகவே இருக்கிறது. மாறிலிச் சார்பின் முறையான வரையறை:  
:<math>f :A \rightarrow B \, </math>,
:<math> f (x) = f(y) = k, \forall x, y \in A. k, </math> ஒரு மாறிலி.  
வெற்றுச் சார்பு ஒரு மாறிலிச் சார்பு என்பதை ஒரு வெறுமையான உண்மையாகக் (vacuous truth) கொள்ளலாம். ஏனென்றால் ஒரு வெற்றுக் கணத்தில் உறுப்புகள் எதுவும் கிடையாது; அதனால் அக்கணத்தின் எந்த இரு உறுப்புகளுக்கும் அவற்றின் சார்பலன்கள் வெவ்வெறானவை என்ற கூற்றுக்கே இடமில்லை.  
பல்லுறுப்புக்கோவைச் சார்புகளில் பூச்சியமற்ற மாறிலிச் சார்பானது, பூச்சியப் படிகொண்ட பல்லுறுப்புக்க்கோவையாக இருக்கும்.  
அனைத்து உள்ளீடுகளுக்கும் சார்பலன் பூச்சியமாக (0) இருந்தால் அச்சார்பு *முற்றொருமப் பூச்சியம்* (*identically zero*) எனப்படும்; இது ஒரு மாறிலிச் சார்பு.
# மாறிலிச் சார்பு

## பண்புகள்

- <math>f:A \rightarrow B \,</math> என்பது மாறிலிச் சார்பு எனில்,  
:<math> \forall g, h : C \rightarrow A, f \circ g = f \circ h \,</math>  
எடுத்துக்காட்டு:
:<math> f, g, h:\mathbb{R} \rightarrow \mathbb{R} \,</math>
:<math>f(x) = 2, g(x) = x^2, h(x) = x +1, \forall x \in \mathbb{R}\,</math>  
:<math>f \circ g (x) = f(g(x)) = f(x^2) = 2 \, </math>
:<math>f \circ h (x) = f(h(x)) = f(x+1) = 2 \,</math>
:<math>\Rightarrow f \circ g = f \circ h \,</math>  
- எந்தவொரு சார்புடனும் மாறிலிச் சார்பு *f* இன் தொகுப்புச் சார்பும் ஒரு மாறிலிச் சார்பாகவே இருக்கும்.
- மெய்யெண்களின் ஒரு இடைவெளியில் வரையறுக்கப்பட்ட மெய்மதிப்புச் சார்பு *f* இன் அனைத்து வகைக்கெழுக்களும் பூச்சியமாக இருந்தால், இருந்தால் மட்டுமே, அது ஒரு மாறிலிச் சார்பாக இருக்கும்.
- ஆட்களமும் இணையாட்களமும் ஒரே கணமாகக் கொண்ட மாறிலிச் சார்பு தன்னடுக்கானது
- இடவியல் வெளிகளுக்கிடையே வரையறுக்கப்பட்ட மாறிலிச் சார்புகள் தொடர்ச்சியானவை
# கிலோஸ்டிரிடியம் பொட்டிலினம்

**கிலோஸ்டிரிடியம் பொட்டிலினம்** (Clostridium botulinum) என்பது ஒரு இனக்கீற்று ஏற்கும் ஒரு வகை பாக்டீரியா ஆகும்.  
இது புதிய வகை பொட்டிலினம் நஞ்சை உருவாக்குகிறது. இந்த நஞ்சு பாதிக்கப்பட்ட நபர்களை முடக்கக்கூடிய பொட்டிலிசம் நோய் ஏற்படுகிறது. இந்த நோய்க்கு மருந்துகள் இதுவரை கண்டறியப்படவில்லை. இதனை வைத்து உயிர்ம ஆயுதமாக பயன்படுத்த வாய்ப்பு உள்ளதால், இதனை கண்டறிந்த ஆய்வாளர்கள் இதன் முழு விபரங்களை வெளியிடாமல் இரகசியமாக காத்துவருகின்றனர்.
# கசாரா மக்கள்

ஹசாரா மக்கள்]]
**கசாரா** (Hazara) மக்கள் மத்திய ஆப்கானித்தான் பகுதியில் வசிக்கின்றனர். இவர்கள் பாரசீக மொழி பேசுவர். மத்திய ஆப்கானித்தானின் பாமியான் மாகாணம், தாய்க்குந்தி மாகாணம், கோர் மாகாணத்தில் பெரும்பான்மையாகவும், கசுனி மாகாணம், ஒரூஸ்கான் மாகாணம், பர்வான் மாகாணம் மற்றும் வர்தகு மாகாணத்தில் பரவலாக வாழ்கின்றனர். ஹசாரா மக்கள் சியா இசுலாமைச் சேர்ந்தவர்கள்.  
இவர்கள் ஆப்கானித்தானின் மூன்றாவது பெரிய இனக்குழு. மொத்த மக்கட்தொகையில் 9% இவர்கள். 6,50,000 ற்கும் அதிகமான கசாரா மக்கள் பாக்கித்தானில் வசிக்கின்றனர். மேலும் 10,00,000 கசாரா இன மக்கள் ஈரானில் வசிக்கின்றனர்.
# கசாரா மக்கள்

## பெயர்க்காரணம்

16 ஆம் நூற்றாண்டில் வாழ்ந்த முகலாய அரசர் பாபர் தனது சுயசரிதையான பாபர் நாமாவில் கசாராவைப் பற்றி குறிப்பிடுகிறார். மேற்கு காபூலித்தான் , வடக்கு கசானா மற்றும் தென்மேற்கு கோர் ஆகிய இடங்களைக் கசாராசாட் எனக் குறிப்பிடுகிறார்.
கசாரா என்பது பாரசீக மொழியிலிருந்து வந்திருக்கலாம். இம்மொழியில் இதற்கு 1000 என்று பொருள். இந்த பாரசீக மொழி மங்கோலிய மொழியில் மிங் (ming) என்பதிலிருந்து தோன்றியிருக்கலாம். 1000 வீரர்களைக் கொண்ட படைப் பிரிவிற்கு மிங் என்ற பெயர் செங்கிஸ் கான் காலத்தில் இருந்தது. இந்த மங்கோலிய வார்த்தை தற்போது இனக்குழுவைக் குறிப்பிடுகிறது.
# பிரியதர்சனன்

கேரளத்தில் முதிர்ந்த ஊடகவியலாளர்களில் **ஜி. பிரியதர்சனன்** ஒருவர்.
# பிரியதர்சனன்

## வாழ்க்கைக்குறிப்பு

இவர் 23 சனவரி 1937 அன்று பிறந்தார். 1992 முதல் 1995 வரை எஸ். என். டி. பி யோகம் துணைத் தலைவராக இருந்தார். யோகநாதம் என்னும் மாத இதழில் நான்கு ஆண்டுகள் முதன்மை ஆசிரியராகவும் இருந்தார். .
# பிரியதர்சனன்

## ஆக்கங்கள்

- ’ஸ்ரீநாராயணகுரு சுவர்ணரேகைகள்
- குமாரனாசான்றெ முகப்ரசங்கங்கள்
- ஆசான்றெ அறியப்பெடாத்த முகங்கள்
- பிரஜாசபா ப்ரசங்கங்கள்
- மண்மறஞ்ஞ மாசிகா படனங்ஙள்
# பிரியதர்சனன்

## விருதுகள்

- கேரள இலக்கிய அமைப்பின் விருதினைப் 2013 ஆம் ஆண்டில் பெற்றார்.
# பாபர் நாமா

**பாபர் நாமா** (Baburnama) என்பது முகலாய மன்னர் பாபரின் வாழ்க்கைக் குறிப்புப் புத்தகம் ஆகும். இது சகாடை மொழியில் எழுதப்பட்டது. இந்நூலுக்கு "பாபரின் புத்தகம்" அல்லது "பாபரின் கடிதங்கள்" என்றும் பொருளுண்டு. இந்நூல் பாபரின் நினைவிலிருந்து எழுதப்பட்டது. பாபரின் காலம் பொதுவருடம் 1483 லிருந்து 1530 வரை. இந்நூலுக்கு பாபர் அதிக கவனமும் சிரத்தையும் எடுத்துக் கொண்டார். வார்த்தை மற்றும் வாக்கிய அமைப்புகளுக்கு தனிப்பட்ட முறையில் கவனம் செலுத்தினார். பாரசீக மொழியில் ஆங்காங்கே சில கவிதைகளும் இப்புதகத்தில் இடம் பெறுகின்றன. பாபரின் பேரன் அக்பர் காலகட்டத்தில் இப்புத்தகம் அதன் மூல மொழியிலிருந்து பாரசீக மொழியில் முழுவதும் மொழிபெயர்க்கப்பட்டது. அப்துல் ரகீம் என்பவர் பொது வருடம் 1589 மற்றும் 1590- ஆம் ஆண்டுகளில் இதை மொழிபெயர்த்தார்.
# பாபர் நாமா

## நூலைப்பற்றி

இதை பாபரின் வாழ்க்கை வரலாறு எனும் அளவில் மட்டும் சுருக்கிவிட முடியாது. இயற்கை, சமூகம், அரசியல், பொருளாதாரம், வரலாறு, புவியியல் மற்றும் அவரோடு தொடர்புடையவர்கள் ஆகியவற்றைப் பற்றிய பாபரின் நினைவுகள் இப்புத்தகத்தில் அடங்கியுள்ளன.  
பாபர் நாமாவானது,  
என்ற வாக்கியத்தோடு தொடங்குகிறது. இந்நூலில் 1508 லிருந்து 1519 வரையிலான பகுதிகள் இல்லை.
# பாபர் நாமா

## தமிழில்

இந்நூலானது தமிழிலும் *பாபர் நாமா* எனும் பெயரிலேயே வெளியாகியுள்ளது. ஆர்.பி. சாரதி இந்நூலை மொழி பெயர்த்துள்ளார். மதி நிலையம் வெளியிட்டுள்ள இப்புத்தகம் 623 பக்கங்கள் கொண்டது. இத்தமிழ் மொழி பெயர்ப்பானது 2012 ஆம் ஆண்டு வெளியானது.
# பாபர் நாமா

## புத்தகத்திலிருந்து

புத்தகத்திலிருந்து சில ஓவியங்கள்,
# இயக்கத்தொகுப்பு

**இயக்கத்தொகுப்பு** (Mechanosynthesis) என்பது குறித்த மூலக்கூற்றின் மீது வினை மூலக்கூறுகள் சேருதற்கு இயக்க விகாரக் கருவிகளைப் பயன்படுத்தி வினைபுரியவைக்கும் ஒரு வேதித் தொகுப்பு ஆகும். இது நானோ தொழினுட்பத்தில் மிக பயனுள்ள ஒரு வேதித் தொகுப்பாகும்.  
இந்த இயக்கத்தொகுப்பு மூலம் மூலக்கூற்றுக் கலவைகளை நம்மால் ஏற்படுத்த முடிகிறது.
# விக்கிப்பீடியா:துறைசார் பயிற்சிகள்

## நோக்கம்

- பயனர்களிடம் விக்கிக்குச் சிறப்பாகப் பங்களிக்கத் தேவையான ஆற்றலை விருத்தி செய்தல். (Capacity Development)
- பயிற்சிகள் ஊடாக விக்கிப் பரவலாக்கலை முன்னெடுத்தல். (Outreach)
- விக்கிச் சமூகத்தை வளர்த்தல். (Wiki Community Development)
# விக்கிப்பீடியா:துறைசார் பயிற்சிகள்

## எவ்வாறு பயற்சிகள் வழங்கப்படும்

- பயிற்சிகள் இணையம் ஊடாக அல்லது நேரடியாக எது பொருத்தமானதோ, இயலுமானதோ அல்லது விரும்பப்படுகிறதோ அவ்வாறு வழங்கப்படும்.
- குறிப்பிட்ட துறையில் அல்லது தலைப்பில் ஒரு குறைந்த எண்ணிக்கை (எ.கா ஐந்து) பயனர்கள் தமது ஈடுபாட்டைப் பதிவுசெயத பின்னர் பயிற்சிகள் ஒழுங்குபடுத்தப்பட்டு நடைபெறும்.
- குறிப்பிட்டதலைப்பில் ஈடுபாடு உள்ள பயனர் அதே தலைப்பில் ஈடுபாடு கொண்ட பயனர்களைத் திரட்ட முடியும் (எ.கா ஆலமரத்தடியில் அறிவித்தல் இடுவதன் மூலம்)
-
# விக்கிப்பீடியா:துறைசார் பயிற்சிகள்

## யார் பயிற்சி வழங்குவார்கள்

- குறிப்பிட்ட துறையில் அனுபவம் உள்ள, பணி புரியும் சக பயனர்கள்
- அணுகப்பட்டு முன்வரும் துறை வல்லுனர்கள்
# விக்கிப்பீடியா:துறைசார் பயிற்சிகள்

## வளங்கள்

- பயிற்சியாளர்கள் தொடர்புகள்
- பயிற்சிக்கு தேவைப்படும் ppts, துண்டறிக்கைகள், கையேடுகள் இங்கு தொகுக்கப்படும்
- பயிற்சியாளர்கள், இட வசதி, கருவி வசதி, உசாத்துணை வசதிகள் ஆகியவை இயன்றவரை தமிழ் விக்கியூடகங்களால் செய்துதரப்படும்.
# விக்கிப்பீடியா:துறைசார் பயிற்சிகள்/தமிழ்க் கணிமை

## பயிற்சித் தலைப்புகள்

- தமிழ் தட்டச்சு
- தமிழ்க் கணிமை அறிமுகம்
- {உங்கள் பரிந்துரை}
# விக்கிப்பீடியா:துறைசார் பயிற்சிகள்/தமிழ்க் கணிமை

## பயிற்சியாளர்கள்

- மு.இளங்கோவன்
- மா. தமிழ்ப்பரிதி
# விக்கிப்பீடியா:துறைசார் பயிற்சிகள்/தமிழ்க் கணிமை

## நிகழ்த்தல்கள் (presentations)

- http://aavanaham.org/islandora/object/noolaham:tamil_slides
# விக்கிப்பீடியா:துறைசார் பயிற்சிகள்/தமிழ்க் கணிமை

## விக்கி உள்ளடக்கம், விக்கித் திட்டங்கள்

- :
# விக்கிப்பீடியா:துறைசார் பயிற்சிகள்/தமிழ்க் கணிமை

## அமைப்புகள்

- [[உத்தமம்
- நுட்பம் இலங்கை
# சிவக்கலை

**சிவக்கலைகள்** என்பன சைவசமயத்தின் சிவதத்துவங்களை அறிந்துகொள்ளும் கூறாகும். சிவக்கலையும் சிவயோகமும் ஒரே தங்க நாணயத்தின் இருபக்கங்கள் எனசிவக்கலையும் சிவயோகமும் என்ற கட்டுரையில் நா செல்லப்பா கூறியுள்ளார்.
# சிவக்கலை

## வகைகள்

இந்த சிவக்கலைகள் ஐந்து வகைப்படுகின்றன.  
1. நிவர்த்திக்கலை
1. பிரதிட்டாகலை
1. வித்தியாகலை
1. சாந்திக்கலை
1. சாந்தியாதீதக்கலை  
**நிவர்த்திக்கலை**:
நிவர்த்திக்கலை என்பதை நிவிருத்திக்கலை என்றும் கொள்வர். இக்கலையின் நோக்கமானது மனதில் விருத்தியாகி இயங்கும் எண்ணங்களை அகற்றுவதாகும். கற்பனையில் இறைவனை காணுதல் இயலாது என்பதால் இறையைக் காண கற்பனை அழிப்பினை செய்ய வேண்டுவதே நிவர்த்திக்கலையின் நோக்கமாகும்.  
**பிரதிட்டாகலை**:
இறைவனுடைய அருட்சக்தியை மனதில் பிரதிட்டை செய்து வணங்கும் கலையாகும்.  
**வித்தியாகலை**:
வித்தியாகலை என்பது வித்தைகளை பெரும் பொருட்டு செய்யப்படும் கலையாகும். இக்கலை பூர்ண சிவக்கலையை சேராதிருக்கும் என்றும் கூறப்படுகிறது.  
**சாந்திக்கலை**:
சாந்திக்கலை என்பது மன அமைதி வேண்டி சிவபெருமானை சரணடைதலாகும். இக்கலையில் சிவபக்தியுடன் பஞ்சாட்சர மந்திரத்தில் உள்ள சிவ எனும் இரண்டு அட்சரங்களை இடைவிடாது செபிக்கும் முறையுள்ளது.  
**சாந்தியாதீதக்கலை**:
சிவபதத்தினை அடைய முப்பத்தாறு சிவதத்துவங்களையும், இடம் காலம் காரணம் என்ற மூன்று பரிணாமங்களையும் விட்டு விலக முயற்சி செய்வது சாந்தியதீதக் கலையாகும்.
# காளியூட்டு

**காளியூட்டு** என்பது கும்ப மாதத்தின் மூன்றாவது வெள்ளிக்கிழமை நாளில் நடக்கும் கலை. இதை காளிநாடகம் என்றும் அழைப்பர். காளிக்கும் தாரிகனுக்கும் நிகழ்ந்த போரைக் குறித்து நிகழ்த்துவது ஆகும்.
# காளியூட்டு

## ஐதீகம்

கும்ப மாதத்தின் மூன்றாவது வெள்ளிக் கிழமையன்று, சார்க்கரர் கோயிலில் நடக்கும் ஒரு விழா காளியூட்டு. மக்களை வதைத்து, துன்பங்கள் ஏற்படுத்திய தாரிகனை, காளி கொன்று மக்களைக் காத்து நிற்பதை நினைவுகூர்வர்.
# காளியூட்டு

## வரலாறு

திருவிதாங்கூர் பரணாதிகாரியாக இருந்த பேரரசர் மார்த்தாண்ட வர்மா, காயங்குளம் ராஜாவாக ஆன பின்பு, போருக்கு] புறப்படும் முன்பு சர்க்கரர் கோயிலில் காளியூட்டை நிகழ்த்தினார்.. அந்த யுத்தத்தில் வென்று, காயங்குளம் கூடி திருவிதாங்கூரோடு சேர்த்ததினால் ஆண்டுக்கொரு முறை நடத்தி வரும் நிகழ்வு இது.
# காளியூட்டு

## சடங்குகள்

'முடியுழிச்சில்' என்னும் சடங்கு நிகழ்த்தப்படும். அன்று காளி, தாரிகனை நிலத்தில் போரில் வென்றதால், அதைக் கொண்டாடும் விதத்தில், குலைவாழையும் கும்பளவும் வெட்டி நட்டுக் கொண்டாடுவர். இது கைலாயத்தில் வாழும் பரமசிவனை சென்றடைவதாக நம்புகின்றனர். இத்துடன், வெள்ளாட்டம் களி, குருத்தோலையாட்டம், நாரதன் புறப்பாடு, நாயர் புறப்பாடு, ஐராணி புறப்பாடு, கணியாரு புறப்பாடு, புலையர் புறப்பாடு, முடியுழிச்சில், நிலத்தில் போர் என்னும் ஒன்பது சடங்குகளும் நிகழ்த்தப்படுகின்றன.
# பருத்தி அரவை ஆலை

பருத்தியிலிருந்து பஞ்சு தனியாகவும், விதை தனியாகவும் பிரித்தெடுக்கும் ஆலையினை பருத்தி அரவை ஆலை (Ginning Factory) என்கிறார்கள். இந்த ஆலை பருத்தி அதிகம் உற்பத்தி செய்யப்படும் இடங்களில் அதிகமாக அமைக்கப்பட்டிருக்கின்றன. தமிழ்நாட்டில் தேனி, இராஜபாளையம் ஆகிய ஊர்களில் இந்த ஆலைகள் பல இயங்கிக் கொண்டிருக்கின்றன.
# நூற்பாலை

பருத்தியிலிருந்தும் செயற்கை இழையிலிருந்தும் கிடைக்கும் பஞ்சை மூலப் பொருளாகக் கொண்டு அதை நூலாக உருவாக்கும் ஆலை நூற்பாலை எனப்படும்.
# நூற்பாலை

## நூற்பாலையின் பகுதிகள்

நூற்பாலை கீழ்க்காணும் பகுதிகளைக் கொண்டுள்ளது.  
1. பஞ்சடிக்கும் அறைப் பகுதி
1. இழைநார் இணைப்புப் பகுதி
1. இழைநார் கீறல் பகுதி
1. இரட்டை நெசவு பகுதி
1. நூற்றல் பகுதி
1. நூல் இரட்டிப்புப் பகுதி
1. நூல் சுற்றுப் பகுதி
1. சிப்பமிடும் பகுதி போன்றவை இருக்கின்றன.
# நூற்பாலை

## பஞ்சடிக்கும் அறைப் பகுதி

பஞ்சு அறவை ஆலையின் மூலம் பருத்தியிலிருந்து பிரித்து எடுக்கப்பட்ட பஞ்சு இங்குள்ள இயந்திரத்தின் தொடக்கப் பகுதியில் இருக்கும் நகரும் பாயில் பிரித்துக் கொட்டப்படுகிறது. மிகப் பெரிய இயந்திரமான இதன் பல்வேறு பகுதிகளில் இந்தப் பஞ்சிலிருக்கும் தூசுகள், பிற கழிவுப் பொருட்கள் நீக்கப்பட்டு பஞ்சு அனைத்தும் ஒன்றாகச் சேர்ந்து பாய் வடிவில் வெளியேறுகிறது. இதைக் குறிப்பிட்ட எடையில் ஒரு இரும்புக்கம்பியில் சுற்றித் தனியே வெளியில் எடுத்து வைக்கிறார்கள்.
# நூற்பாலை

## இழைநார் இணைப்புப் பகுதி

பஞ்சடிக்கும் அறையிலுள்ள இயந்திரத்தில் பாயாகச் சுருட்டப்பட்ட பஞ்சுப் பாய் இழைநார் இணைப்பு இயந்திரத்தின் பின்புறமிருக்கும் பகுதியில் பொருத்தப்படுகிறது. இந்த எந்திரத்தின் மூலம் பஞ்சுப்பாயிலிருந்து பஞ்சு இழைகளாகப் பிரிக்கப்பட்டு முன் பகுதியில் வெளியேறுகிறது. வெளியேறும் இந்த இழைகளை உருளை வடிவிலான பிளாஷ்டிக் கேனில் குறிப்பிட்ட அளவில் சுற்றப்படுகிறது.
# நூற்பாலை

## இழைநார் கீறல் பகுதி

இழைநார் இணைப்பு இயந்திரத்தின் மூலம் பிரித்து எடுக்கப்பட்ட இழையினை இழைநார் கீறல் இயந்திரம் மூலம் மேலும் பிரித்துத் தேவையான அளவுகளில் பிளாஷ்டிக் கேனில் குறிப்பிட்ட அளவில் சுற்றப்படுகிறது.
# நூற்பாலை

## இரட்டை நெசவு பகுதி

இழைநார் கீறல் இயந்திரத்தின் மூலம் பிரித்து எடுக்கப்பட்ட இழையிலிருந்து இரட்டை நெசவு இயந்திரத்தில் தடிமனான நூலாகப் பிரித்து அதற்கான நூற்புக்கதிரில் சுற்றப்படுகிறது.
# நூற்பாலை

## நூற்றல் பகுதி

இரட்டை நெசவு இயந்திரத்தின் மூலம் நூற்புக்கதிரில் சுற்றப்பட்ட தடிமனான நூல் நூற்றல் இயந்திரத்தின் மூலம் சிறிய அளவிலான நூலாகப் பிரிக்கப்பட்டு இங்குள்ள நூற்புக் கதிரில் சுற்றப்படுகிறது.
# நூற்பாலை

## நூல் இரட்டிப்புப் பகுதி

நூற்றல் இயந்திரத்தின் மூலம் பிரித்தெடுக்கப்பட்ட சிறிய அளவிலான நூல் தேவைக்கேற்ப நூல் இரட்டிப்பு இயந்திரம் மூலம் இரட்டிப்பு நூலாக மாற்றம் செய்யப்படுகிறது.
# நூற்பாலை

## நூல் சுற்றுப் பகுதி

நூற்றல் இயந்திரத்தின் மூலம் பிரித்தெடுக்கப்பட்ட சிறிய அளவிலான நூல் பின்னர் நூல் சுற்று இயந்திரத்தின் மூலம் நூல் சுற்றுவதற்காக வடிவமைக்கப்பட்ட அட்டை அல்லது நெகிழியில் செய்யப்பட்ட கூம்பு வடிவப் பொருளில் குறிப்பிட்ட எடையில் சுற்றப்படுகிறது.
# நூற்பாலை

## சிப்பமிடும் பகுதி

உற்பத்தி செய்யப்பட்ட நூல் குறிப்பிட்ட எடை அளவில் சிப்பங்களாகக் கட்டப்படும் பணிகள் இங்கு மேற்கொள்ளப்படுகின்றன.
# தலையாட்டம்

**தலையாட்டம்** என்பது கேரளக் கலை. புலையசமுதாயத்தினரின் பிரிவான தண்டப்புலையர் இக் கலையை நிகழ்த்துவர். சாம்பவர், வேட்டுவர், உள்ளாடர் உள்ளிட்ட சமுதாயத்தினருள்ளும் இக்கலை நிகழ்த்தப்படுவதுண்டு. தெற்கே மலபார், கொச்சி, சேர்த்தல ஆகி இடங்களில் தலையாட்டம் என்றும் மாவேலிக்கரை, பந்தளம், பத்தனந்திட்ட, செங்கன்னூர், வைக்கம், கோட்டயம், இடுக்கி, சங்கனாசேரி, ஆலப்புழை, கொல்லம் உட்பட்ட இடங்களில் *முடியாட்டம்* என்றும் அழைக்கின்றனர்.
# தலையாட்டம்

## முறை

தாளமேளத்தோடுகூடிய நடன வகை இது. பாட்டு பாடிக்கொண்டு வாத்தியங்கள் முழக்கும்போது, பெண்கள் தலைமுடி சுழற்றி ஆடுவர். நின்றுகொண்டு மட்டுமில்லாமல், தாளத்திற்கு ஏற்ப நடந்தும் வட்டத்தில் நடந்தும் தலையாட்டம் நடத்துவர். முதிர்ந்த பெண்கள், குழந்தைகள் உட்பட்டோரும் பங்கேற்பர். பாட்டு பாடுவதும் மேளம் முழக்குவதும் ஆண்களின் பங்கு.
# தலையாட்டம்

## இசைக் கருவிகள்

மத்தளம், பறை, கரு, கொக்கேரோ ஆகிய பின்னணி இசைக்கருவிகளும், சில இடங்களில் ஓட்டுகிண்ணமோ கைமணியோ மட்டும் பயன்படுத்துவோரும் உள்ளர்.
# தலையாட்டம்

## பயன்பாடு

உற்சவக் காலங்களிலும், திருமணங்களிலும், புனித நீராட்டுவிழாக்களிலும் நிகழ்த்தப்படுவது உண்டு. தண்டப்புலைய சமுதாயத்தில் பெண்குழந்தைகள் வயதுக்கு வந்தால் பதினைந்தாம் திவசம் நாள் அன்று திரண்டு நடத்துவர்.
# தலையாட்டம்

## கலைஞர்கள்

- நாராயணி
# பெர்பேத்துவா மற்றும் பெலிசித்தா

புனிதர்களான **பெர்பேத்துவா** மற்றும் **பெலிசித்தா** (மரபுப்படி இறப்பு: 7 மார்ச் 203) என்பவர்கள் 3ஆம் நூற்றாண்டின் கிறித்தவ மறைசாட்சிகள் ஆவர். பெர்பேத்துவா (பிறப்பு சுமார் 181) என்பவர் 22 அகைவையுடைய, திருமணமான, உயர்குடியினைச்சேர்ந்த பால் குடி மறவா குழந்தையின் தாய் ஆவார். இவரோடு மறைசாட்சியாக மறித்த இவரின் அடிமைப்பெண்ணான பெலிசித்தா கருவுற்றிருந்தார். இவர்கள் இருவரும் ஆப்பிரிக்காவின் கார்தேஜ் நகரில் சுபேடிமுஸ் சேவேருஸின் ஆட்சியில் மறைசாட்சிகளாக கொல்லப்பட்டனர். *The Passion of St. Perpetua, St. Felicitas, and their Companions* என்னும் நூல் இவர்களின் மறைசாட்சியத்தினை விவரிக்கும் நூலாகும். கத்தோலிக்க திருச்சபையில் திருப்பலியில் பெயர் குறிப்பிடப்படும் புனிதர்களுள் இவர்களும் அடங்குவர்.  
பெர்பேத்துவா 203இல் நடந்த வேத கலாபணையின் போது தான் கொல்லப்படுவது உறுதி எனத்தெரிந்து கிறித்தவத்தினை தழுவினார். இவரைப்போன்றே இவரின் சகோதரரும் மனம் மாறினார். இதனால் இவரின் தந்தை இவரை மிகவும் அதிகமாக் வதைத்தார். இவரும் இவருடன் மூவரும் கைதுசெய்யப்பட்டனர். சிறையிலடைக்கப்படுவதற்கு முன் இவர் திருமுழுக்கு பெற்றார். இவரோடு கருவுற்றிருந்த பெலிசித்தாவும் சிறையில் அடைக்கப்பட்டார். கருவில் இருக்கும் குழந்தையோடு சாக விரும்பாமல், கடவுளிடம் வேண்டி அந்த இரவே பெலிசித்தா குழந்தை பெற்றெடுத்தார் என்பர். பெர்பேத்துவாவின் தந்தை எவ்வள்வோ இரந்து மன்றாடியும் அவரின் சொல்லுக்கு இணங்கி கிறித்துவ மறையினை கைவிட மறுத்து விட்டார். இதனால் இவ்விருவரையும் மிருகங்களுக்கு இரையாக்கினர்.
# வேதித் தொகுப்பு

**வேதித் தொகுப்பு** *(Chemical synthesis)* என்பது ஒரு பொருளை அல்லது பல பொருள்களை தயாரிக்கும் நோக்கத்துடன் வேதி வினைகளை நிகழ்த்துகிற ஒரு வேதியியல் செயல் முறையாகும்.  
வினையின் இறுதியில் உருவாகும் விலைபொருளின் அளவு வினை விளைச்சல் எனப்படுகிறது. குறிப்பாக வேதியல் தொகுப்பு வினையில் உருவாகும் வேதியியல் விளைபொருட்களின் எடை கிராம் அலகிலும் அல்லது கோட்பாடுகளின் படியான கணக்கீட்டின் அடிப்படையில் சதவீதமாக வெளியிடப்படுகிறது. இத்தகைய தொகுப்பு வினைகளின் போது விரும்பத்தகாத பக்க வினைகள் நிகழ்ந்து தேவையான வினை பொருட்களின் விளைச்சலைக் குறைக்கும் செயல்முறையும் நிகழ்வதுண்டு. எர்மான் கோல்ப் என்பவர் இன்றைய நடைமுறையில் உள்ள வேதித்தொகுப்பு வினையின் பொருளுடன் முதன் முதலில் வேதித்தொகுப்பு வினையைப் பயன்படுத்தினார்.
# வேதித் தொகுப்பு

## மூலோபாயங்கள்

வினைபடு பொருள் அ வை வினை விளைபொருள் ஆ வாக மாற்றுவதற்கு ஒற்றை படிநிலையைத் தாண்டி வேதித் தொகுப்பு வினைகளில் பல மூலோபாயங்கள் பயன்படுத்தப்படுகின்றன. பலபடி வேதித் தொகுப்பு வினைகளில் ஒரு வேதிச் சேர்மம் தொடர்ச்சியான தனித்தனி வினைகளால் தொகுக்கப்படுகிறது. ஒவ்வொரு வினையும் அவற்றின் தனிவினைகள் மூலம் நிகழ்கின்றன . உதாரணமாக ஓர் ஆய்வகத் தொகுப்பு வினையில் பாராசிட்டமாலைத் தொகுக்க மூன்று தனித்தனியான செயற்கை முறைகள் பயன்படுகின்றன. அடுக்கடுக்கு வினைகளில் பல வேதியியல் மாற்றங்கள் ஒரு வினைபடு பொருளுக்குள்ளேயே நிகழ்கின்றன. பல வினைபடு பொருட்கள் பங்கேற்கும் வினையில் 11 வெவ்வேறு வினைகளுக்கு உட்பட்ட பின்னர் ஒரு தனி வினைவிளை பொருள் உருவாதலும் இங்கு உண்டு. பல மின்திறன் எதிர்விளைவுகளில் ஒற்றை எதிர்வினை உற்பத்தி மற்றும் ஒரு தொலைநோக்கி உருவாக்கம் ஆகியவற்றில் ஒரு எதிர்வினை இடைநிலைகள் தனிமையாக்குதல் இல்லாமல் பல மாற்றங்கள் வழியாக செல்கிறது. ஓருலைத் தொகுப்பு முறையில் ஒரு வினைபடு பொருள் எந்த விதமான இடைநிலை பொருள்களையும் பிரித்துக் கொடுக்காமல் பல வேதிமாற்றங்கள் வழியாக விளைபொருளைக் கொடுக்கவும் செய்கிறது.
# வேதித் தொகுப்பு

## கரிமத் தொகுப்பு வினைகள்

கரிமத் தொகுப்பு வினைகள் என்பது கரிம சேர்மங்களைத் தயாரிக்க உதவும் ஒரு சிறப்பு கிளை தயாரிப்பு முறையாகும்.. ஒட்டுமொத்த தொகுப்பு வினை போன்ற முறைகளில் ஒரு குறிப்பிட்ட சிக்கலான வேதிப் பொருளைத் தயாரித்துத் தொகுப்பதற்கு பல படிநிலைகள் மேற்கொள்ள வேண்டியிருக்கிறது. கூடுதலான நேரத்தையும் செலவிட அவசியம் உண்டாகிறது. கரிமத் தொகுப்பு வினைகள் வழியாக கரிமச் சேர்மங்களைத் தயாரிப்பதற்கு மிகுந்த திறன் தேவைப்படுகிறது. சிக்கலான மற்றும் மதிப்பு மிக்க வேதிப்பொருட்களைத் தொகுப்பவர்கள் வேதியியலாளர்கள் மத்தியில் மதிப்புமிக்கவர்களாகக் கருதப்படுகிறார்கள். இத்தகைய ஒரு கரிமப் பொருளைத் தொகுப்பு வினையில் தயாரித்தற்காக இராபர்ட்டு பர்ன்சு உட்வர்டுக்கு வேதியியலுக்கான நோபல் பரிசு கிடைத்தது. ஒரு வேதியியல் தொகுப்பு அடிப்படையான ஆய்வகச் சேர்மத்திலிருந்து தொடங்கி ஒரு புதிய விளைபொருளின் விளைச்சலில் முடிகிறது என்றால் அத்தொகுப்பு வினை முற்றிலும் ஒரு செயற்கை வினையாகும். ஒருவேளை தாவரங்கள் அல்லது விலங்குகளிலிருந்து தனிமைப்படுத்தப்பட்டு பின்னர் புதிய சேர்மங்களுக்கு இட்டுச்செல்கிறது என்றால் அத்தொகுப்பு வினை பகுதி செயற்கை செயல்முறை வினை என விவரிக்கப்படுகிறது.
# வேதித் தொகுப்பு

## குறுகிய வரையறை

வேதித் தொகுப்பு வினை என்பதற்கு மற்றொரு பொருளும் கூறப்படுகிறது. ஒரு குறிப்பிட்ட வகையான ரசாயன வினையை மட்டும் குறிப்பதாகவும் கூறி கட்டுப்படுத்தப்படுகிறது. இரண்டு அல்லது அதற்கு மேற்பட்ட வினைபடு பொருள்கள் நேரடியாக இணைந்து வினைபுரிந்து ஓர் ஒற்றை விளைபொருளை உருவாக்கும் வினை இவ்வாறு அழைக்கப்படுகிறது.
# சகதாயி

**சகதாயி** (Chagatai) துருக்கிய மொழிகளுள் ஒன்றாகும். இது மத்திய ஆசியாவின் பெரும் பகுதிகளில் பேசப்பட்ட மொழியாகும். மேலும் இது முகலாய அரசர்களால் இந்தியத் துணைக் கண்டத்திலும் பேசப்பட்டது. அல்-சிர்-நவாய் (Ali-Shir Nava'i) சகதாயி மொழி இலக்கியத்தில் புகழ் பெற்றவர். அரசர்களான தைமூர், பாபர் ஆகியோரின் வாழ்க்கை வரலாறுகள் இம்மொழியிலேயே எழுதப்பட்டன. சோவியத்து அமைப்பு (Soviet scholarship) இம்மொழியை பழைய உசுபெக்கு மொழி (Old Uzbek) எனக் குறிப்பிடுகிறது. இம்மொழியானது பாரசீக மொழியுடனும் அரபு மொழியுடனும் நெருங்கிய தொடர்பு கொண்டிருந்தது.
# கார்லுக் மொழிகள்

**கார்லுக் மொழிகள்** (*Karluk languages*) என்பது துருக்கிய மொழிக் குடும்பத்தைச் சேர்ந்ததாகும். துருக்கிய மொழிக்குடும்பத்தின் முக்கிய 6 வகைகளுள் கார்லுக் மொழிகளும் ஒன்றாகும். *கார்லுக் துருக்கிக்* (Karluk Turkic), *உய்குரிக் துருக்கிக்* (Uyghuric Turkic) அல்லது *தென்கிழக்கு துருக்கிய பொது மொழிகள்* (Southeastern Common Turkic languages) ஆகியவை இந்தக் கார்லுக் மொழிகளுள் அடங்கும்.
| கிழக்கு | *பழைய துருக்கிய மொழி <small>(வழக்கொழிந்தவை)</small>
*கோரிசுமியான் (Khorezmian) <small>(வழக்கொழிந்தவை)</small>
*சகாடை (Chagatay)<small>(வழக்கொழிந்தவை)</small>
*உய்குர்
*டரான்சி (Taranchi)
*ஐனி (Aini)
*லோப் (Lop)
*இல்லி துருக்கி (Ili Turki) | } |
| --- | --- | --- |
# வியட்நாம் கம்யூனிஸ்ட் கட்சி

**வியட்நாம் கம்யூனிஸ்டுக் கட்சி** (*Communist Party of Vietnam*) என்பது வியட்நாம் சோசலிசக் குடியரசின் ஒரேயொரு சட்டபூர்வ அரசியல் கட்சி ஆகும். இது 1930 இல் ஹோ சி மின் என்பவரால் நிறுவப்பட்டது, 1954 இல் வடக்கு வியட்நாமின் ஆளும் கட்சியானாது. பின்னர் 1975 இல் சைகோன் வீழ்ச்சியைத் தொடர்ந்து தெற்கு வியட்நாமிய அரசாங்கத்தின் வீழ்ச்சிக்குப் பிறகு வியட்நாம் முழுவதுமாக ஆளும் கட்சியாக மாறியது. இது பெயரளவில் வியட்நாமிய தந்தைநாட்டு முன்னணியில் இருந்தாலும், இது ஒரு ஒற்றையாட்சி அரசாங்கத்தை நிர்வகித்து வருகிறது. அத்துடன் அரசு, இராணுவம் மற்றும் ஊடகங்கள் மீது மையப்படுத்தப்பட்ட கட்டுப்பாட்டைக் கொண்டுள்ளது. இக்கட்சியின் மேலாதிக்கம் தேசிய அரசியலமைப்பின் 4-ஆவது பிரிவு மூலம் உத்தரவாதம் அளிக்கப்பட்டுள்ளதுது. வியட்நாமிய மக்கள் பொதுவாக கம்யூனிசக் கட்சியை "கட்சி" (Đảng) அல்லது "நம் கட்சி" (Đảng ta) என்று குறிப்பிடுகின்றனர்.  
உருசிய மார்க்சியப் புரட்சியாளர் விளாதிமிர் லெனினால் உருவாக்கப்பட்ட சனநாயக மத்தியத்துவக் கொள்கையின் அடிப்படையில் வியட்நாம் கம்யூனிசக் கட்சி ஒழுங்குபடுத்தப்பட்டுள்ளது. இதன் மிக உயர்ந்த நிறுவனம் கட்சியின் தேசிய காங்கிரசு ஆகும், இது மத்திய குழுவைத் தேர்ந்தெடுக்கிறது. கட்சிக் காங்கிரசுகளுக்கு இடையில் கட்சி விவகாரங்களில் மத்தியக் குழு மிக உயர்ந்த அமைப்பாகும். ஒரு கட்சி மாநாட்டிற்குப் பிறகு, மத்திய குழு பொலிட்பீரோ எனப்படும் அரசியல் குழுவையும் செயலகத்தையும் தேர்ந்தெடுத்து, கட்சியின் மிக உயர்ந்த அலுவலகமான பொதுச் செயலாளரை நியமிக்கிறது. மத்திய குழுவின் அமர்வுகளுக்கு இடையில், கட்சி விவகாரங்களில் பொலிட்பீரோ மிக உயர்ந்த அமைப்பாகும். இருப்பினும், மத்திய குழு அல்லது கட்சியின் தேசிய காங்கிரசால் முன்கூட்டியே அங்கீகரிக்கப்பட்ட கொள்கைகளின் அடிப்படையில் மட்டுமே முடிவுகளை செயல்படுத்த முடியும். 2017 ஆம் ஆண்டு நிலவரப்படி, 12வது பொலிட்பீரோவில் 19 உறுப்பினர்கள் உள்ளனர்.  
கட்சி "சோசலிச-சார்ந்த சந்தைப் பொருளாதாரம்", 'ஹோ சி மின் சிந்தனை' ஆகிய கொள்கைகளை முன்னெடுக்கிறது. பனிப்போர்க் காலத்தில் சோவியத் ஒன்றியத்துடனும் அதன் நட்பு நாடுகளுடனும் இணைந்தது, 1986 ஆம் ஆண்டில் 'டோய் மோய்' எனப்படும் பொருளாதாரச் சீர்திருத்தங்களை அறிமுகப்படுத்துவதற்கு முன்பு, வியட்நாமில் திட்டமிட்ட பொருளாதாரத்தை நடைமுறைப்படுத்தியது. 1980-களின் பிற்பகுதியிலும் 1990-களிலும் கலப்புப் பொருளாதாரம் அறிமுகப்படுத்தப்பட்டதில் இருந்து கட்சி அதன் ஏகபோக கருத்தியலையும் தார்மீக சட்டப்பூர்வத்தன்மையையும் இழந்துவிட்டதாக வாதிடப்பட்டது. அண்மைய ஆண்டுகளில், கட்சி ஒரு குறிப்பிட்ட வகுப்பை பிரதிநிதித்துவப்படுத்துவதை நிறுத்தி விட்டது, மாறாக தொழில்முனைவோரை உள்ளடக்கிய "முழு மக்களின் நலன்களை" முன்னிறுத்தியது. 2006-ஆம் ஆண்டில், கட்சி உறுப்பினர்கள் தனிப்பட்ட நடவடிக்கைகளில் ஈடுபட அனுமதிக்கப்பட்டபோது, வகுப்புத் தடை முழுமையாக நீக்கப்பட்டது. மார்க்சியம்-லெனினியத்தை வலியுறுத்தாமல், கட்சி வியட்நாமிய தேசியவாதம், வளர்ச்சிவாதம், அமெரிக்க, பிரெஞ்சுப் புரட்சிகளின் கருத்துக்கள், ஹோ சி மின்னின் தனிப்பட்ட நம்பிக்கைகள் ஆகியவற்றிற்கு முக்கியத்துவம் அளித்துள்ளது. கம்யூனிஸ்ச, தொழிலாளர் கட்சிகளின் ஆண்டு பன்னாட்டுக் கூட்டத்தில் வியட்நாம் கம்யூனிசக் கட்சி பங்கேற்கிறது.
# அ. சவுந்திரராசன்

**அ. சவுந்திரராசன்** இந்திய கம்யூனிஸ்ட் கட்சி (மார்க்சிஸ்ட்)இன் மத்தியகுழு உறுப்பினர். 2011 - 2016 வரை பெரம்பூர் சட்டமன்ற தொகுதி உறுப்பினராகப் பணியாற்றினார்.
# அ. சவுந்திரராசன்

## பொதுவுடைமை இயக்கத்தில்

அ. சவுந்திரராசன் ஒரு இளங்கலை பட்டதாரி. சென்னை மாநிலக் கல்லூரியில் படிக்கும் போதே மாணவர் சங்கத்தில் தன்னை ஈடுபடுத்திக் கொண்டார். பின்னர் வி.பி.சிந்தன் போன்ற பொதுவுடைமை இயக்கத் தலைவர்களின் செயல்பாடுகளால் ஈர்க்கப்பட்டு, மார்க்சிஸ்ட் கம்யூனிஸ்ட் கட்சியில் சேர்ந்து, 1971-ஆம் ஆண்டிலிருந்து முழுநேர ஊழியராக பணியாற்றி வருந்தார். ஃபாக்ஸ்கான் தொழிற்சாலைப் போராட்டத்தில் சிறையிலடைக்கப்பட்டு நீதிமன்றத்திற்கு கைவிலங்கிட்டு அழைத்துச் செல்லப்பட்டார் .
# பல்ராஜ் சாஹனீ

பல்ராஜ் சஹானி (பஞ்சாபி: بلراج ساہنی , ਬਲਰਾਜ ਸਾਹਨੀ (குர்முகியில்) (1 மே 1913 - 13 ஏப்ரல் 1973), ஒரு புகழ்பெற்ற இந்திய திரைப்பட நடிகர் ஆவார்.இவர், இந்திய கம்யூனிஸ்ட் கட்சியின் இளைஞர் பிரிவான அகில இந்திய இளைஞர் பெருமன்றதின் முதல் தலைவராக தேர்ந்தெடுக்கப்பட்டவர் .
# பல்ராஜ் சாஹனீ

## ஆரம்ப வாழ்க்கை

பல்ராஜ் சஹானி 1913 ஆம் ஆண்டு மே மாதம் முதல் நாளில் , ஒருங்கிணைந்த இந்தியாவின் ராவல்பிண்டியில் பிறந்தார். படிப்பதற்காக சொந்த ஊரான ராவல்பிண்டில் இருந்து லாகூருக்கு சென்றார்.அங்கு, ஆங்கில இலக்கியத்தில் முதுகலை பட்டம் பெற்ற பின்னர் ராவல்பிண்டிக்கு திரும்பிச் சென்று அவரது குடும்பம் தொழிலில் இணைந்தார்.அவர் பஞ்சாப் பல்கலைக்கழகத்தில் ஹிந்தியில் இளங்கலை பட்டமும் , ஆங்கிலம் முதுநிலை பட்டமும் பெற்றார்.
# பல்ராஜ் சாஹனீ

## தொழில் வாழ்க்கை

இந்தியா, பாகிஸ்தான் பிரிவினைக்குப் பின்னர் இந்தியா வந்தவர் , இப்டா (IPTA - Indian People's Theatre Association) என்கிற அமைப்பை தொடங்கி, நாடகங்கள் நிகழ்த்தினார். இப்படம் 1954 ஆம் ஆண்டு கான் திரைப்பட விழாவில் விருது வென்றது..இவர் பத்மினி, மீனாகுமாரி ஆகியோருடன் நடித்துள்ளார்.
# பல்ராஜ் சாஹனீ

## இடதுசாரி சிந்தனை

இந்திய கம்யூனிஸ்ட் கட்சியின் இளைஞர் பிரிவான அகில இந்திய இளைஞர் பெருமன்றதின் முதல் தலைவராக தேர்ந்தெடுக்கப்பட்டவர். இடதுசாரி சிந்தனைகள் கொண்டவர் என்பதால், அவர் மீது நிறைய வழக்குகள் பாய்ந்து, ஒரு கட்டத்தில் நடிக்க முடியாமல் போகவே, தயாரிப்பாளர்கள் நீதிமன்றத்தில் வழக்குத் தொடுத்து, அவரை நடிக்க அழைத்து வந்தார்கள். நீதிமன்றம் அப்போது சில நிபந்தனைகளோடு அனுமதி அளித்தது. காலை எட்டு மணிக்கு தனியாக ஒரு வேனில் சென்றுவிட்டு, மீண்டும் மாலை ஐந்து மணிக்கு சிறைக்கு வந்துவிட வேண்டும் என்ற அந்த நிபந்தனைக்குட்பட்டு, ஒப்புக்கொண்ட எல்லாப் படங்களிலும் நடித்து முடித்தார்.
# பல்ராஜ் சாஹனீ

## படைப்புகள்

ஆரம்ப கால கட்டங்களில் ஆங்கிலத்தில் எழுதிக் கொண்டிருந்தவர் பஞ்சாபிற்கு சென்றதும், பஞ்சாப் இலக்கியத்திற்கு தன்னுடய பங்களிப்பை நல்கினார். தொடர் பயணத்தை விரும்பும் பால்ராஜ், நிறைய பயண இலக்கியங்களை எழுதியுள்ளார். குறிப்பாக பாகிஸ்தான் பயணம் சென்று வந்ததும், 'மேரா பாகிஸ்தானி சபர்' என்கிற நூலை எழுதினார். பிறகு ஒருங்கிணைந்த சோவியத்திற்கு சென்று வந்ததும், அதுபற்றி ஒரு புத்தகம் எழுதினார். இந்த நூலுக்கு 'சோவியத்லேண்ட் நேரு' என்கிற விருது கிடைத்தது. பஞ்சாப் இதழ்களில் நிறைய சிறுகதைகளும், கவிதைகளும் பால்ராஜ் எழுதியுள்ளார்.
# பல்ராஜ் சாஹனீ

## இறப்பு

அவர் கடைசியாக நடித்த, கரம் ஹவா திரைப்படத்தை அவர் இறுதி வரை பார்க்கவில்லை. கரம் ஹவா படத்தின் டப்பிங் வேலைகள் முடித்த அடுத்த நாள், பால்ராஜ் சஹானி மரணமடைந்தார் (1973).
# சி. வி. கே. சிவஞானம்

**சி. வேலுப்பிள்ளை கந்தையா சிவஞானம்** (*C. Velupillai Kandaiah Sivagnanam*) இலங்கைத் தமிழ் அரசியல்வாதியும், மாகாண சபை உறுப்பினரும் ஆவார்.
# சி. வி. கே. சிவஞானம்

## அரசியலில்

சிவஞானம் யாழ்ப்பாண மாநகரசபையின் ஆணையாளராகப் பணியாற்றி இளைப்பாறிய பின்னர் 2004, மற்றும் 2010 நாடாளுமன்றத் தேர்தல்களில் தமிழ்த் தேசியக் கூட்டமைப்பு சார்பில் யாழ்ப்பாண மாவட்டத்தில் போட்டியிட்டார். ஆனாலும் இரு தடவைகளும் அவர் தேர்ந்தெடுக்கப்படவில்லை.  
சிவஞானம் 2013 வட மாகாண சபைத் தேர்தலில் தமிழ்த் தேசியக் கூட்டமைப்பின் வேட்பாளராக யாழ் மாவட்டத்தில் போட்டியிட்டு 26,747 விருப்பு வாக்குகள் பெற்று 1வது வட மாகாண சபை உறுப்பினரானார். இவர் 2013 அக்டோபர் 11 ஆம் நாள் மாகாண சபை உறுப்பினராக முதலமைச்சர் க. வி. விக்னேஸ்வரன் முன்னிலையில் பதவியேற்றுக் கொண்டார். அதே நாளில் இவர் 1வது வட மாகாண சபையின் தலைவராக (தவிசாளர்) முதலமைச்சரினால் நியமிக்கப்பட்டு பதவியேற்றுக் கொண்டார்.
# திருமண அறிக்கை

**திருமண அறிக்கை** அல்லது **திருமண ஓலை** அல்லது **திருமண ஓலை எழுதுவது** என்பது பல கிறித்தவ சபைகளில் மண ஒப்பந்தம் செய்த பின், திருமணம் செய்யும் மணமக்களின் குறிப்புகளை பொது அறிவிப்பாக வெளியிடுவதைக்குறிக்கும். இது கிறித்தவ ஆலயங்களிலோ, அல்லது சபையின் சுற்றறிக்கையிலோ வெளியிடப்படலாம். இப்பழக்கம் சட்ட முறைமைப்படி இங்கிலாந்து திருச்சபையில் இன்றும் திருமணம் செய்ய கட்டாயமானதாகும். கத்தோலிக்க திருச்சபையில் இப்பழக்கம் 1983க்குப்பின் கட்டாயமற்றதாக்கப்பட்டது. நீதியான உள்நாட்டு சட்டம், திருச்சபையின் சட்டம் ஆகியவற்றில் குறிப்பிடப்பட்டுள்ள செல்லாத்தன்மையுடைய திருமணங்களை தடுப்பதற்காக இது வழக்கில் வந்தது. முன்னரே திருமணமானவர்கள், கற்பு வாக்களித்தவர்கள், முழு ஒப்புதல் இல்லாமல் கட்டாயப்படுத்தி செய்யப்படும் திருமணம், இரத்த உறவுகளிக்கிடையேயான திருமணம் முதலியன செல்லாத்தன்மையுடையவை ஆகும்.
# திருமண அறிக்கை

## கத்தோலிக்க திருச்சபை

முதன் முதலில் செல்லாத்தன்மையுடைய திருமணங்களை தடுப்பதற்காக இவ்வழக்கம் நான்காம் லாத்திரன் பொதுச்சங்கத்தின் ஆணையால் 1215ஆம் ஆண்டு வழக்கில் வந்தது. அதுவரை வெகு சில இடங்களிலேயே இப்பழக்கம் இருந்தது. கத்தோலிக்க திருச்சபையில் மரபுப்படி வாசக வேடையிலிருந்து திருமண ஓலை அறிவிக்கப்படும். 1983க்கு முன்னர் மணமக்கள் இருவரின் தாய் பங்குகளிலும் தொடர்ந்து மூன்று ஞாயிற்றுக்கிழமைகளிலோ அல்லது கடன் திருநாட்களிலோ வாசிக்கப்படும். 1983க்கு பின்வந்த திருச்சபைசட்டத்தில் திருமண அறிக்கை குறித்த விதிமுறைகளை வகுக்க ஒரு நாட்டின் ஆயர் பேரவைக்கு அதிகாரம் அளிக்கப்பட்டது. உலகமயமாக்கலால் திருமணம் இடையூறுகளை விசாரிக்க திருமண அறிக்கை பயனளிக்காததால் கத்தோலிக்க திருச்சபை, 1983இல் இவ்விதியினை நீக்கியது. எனினும், இந்தியா உட்பட பல நாடுகளில் ஆயர் பேரவையின் கட்டாயச் சட்டமாக இது இயற்றப்பட்டுள்ளது.
# திருமண அறிக்கை

## கத்தோலிக்க திருச்சபை

### வழக்கங்கள்

மிகவும் நெருங்கிய உறவினரோடு பங்குத்தந்தையினை அனுகி மனமக்களின் பெற்றோர் தத்தம் பகுதியில் திருமண அறிக்கையினை பதிவு செய்வர். இப்பதிவில் திருமண செல்லும் தன்மையினை பாதிக்கும் எதுவும் இல்லை என உறுதிமொழி சான்றில் கையொப்பம் இடுவர். பின்னாட்களில் வரும் மூன்று ஞாயிற்றுக்கிழமைகளிலோ அல்லது கடன் திருநாட்களிலோ திருப்பலியின் போது வேதியரோ அல்லது பங்குகுருவோ இதனை அறிவிப்பர். இவ்வறிவிப்பு பின் வரும் வடிவில் இருக்கும்:  
இந்தியா உட்பட சில இடங்களில் மூன்றாம் கால் இரத்த உறவுமுறையில் (மாமன் மகள்) திருமணம் செய்யவது வழக்கில் உள்ளது. அத்தகைய திருமணத்திற்கு ஆயரின் அனுமதி தேவை. அத்தகைய அனுமதி பெற்றிருப்பின் பின் வரும் சொற்றொடர் சேர்க்கப்படும்:
# சேராக்குப்பம்

**சேராக்குப்பம்** தமிழ்நாடு, கடலூர் மாவட்டம், குறிஞ்சிப்பாடி வட்டத்தில் அமைந்துள்ள ஒரு சிற்றூராகும். இது வடலூர் நகராட்சியில் ஐந்தாவது வார்டில் அடங்கியிள்ளது. வடலூரிலிருந்து சுமார் 2 கி.மீ தூரத்தில் வடகிழக்கில் சேராக்குப்பம் உள்ளது.
# சேராக்குப்பம்

## மக்கள்

சேராக்குப்பத்தில் சுமார் 150 குடும்பங்கள் உள்ளன. வன்னியர்கள் பெரும்பான்மையாக உள்ளனர். ஊருக்கு நடுவே கடலூர்-சேலம் தொடர்வண்டிp பாதை செல்கிறது. சேராக்குப்பத்திலிருந்து வடலூர் செல்லும் வழியிலும் குறிஞ்சிபாடி செல்லும் வழியிலும் தொடர்வண்டி பாதை குறுக்கிடுகிறது. இவை ஆளில்லா கடவையாக உள்ளது.
# சேராக்குப்பம்

## தொழில்

இங்குள்ள மக்கள் வேளாண்மையை முதன்மையான தொழிலாக செய்து வருகின்றனர். பெரும்பாலும் நெல் பயிரிடப்படுகிறது.
# சேராக்குப்பம்

## பாசனம்

ஊருக்கு அருகில ஏரி ஒன்று உள்ளது. அது அய்யனேரி என அழைக்கப்படுகிறது. அது சுமார் 54 ஏக்கர் பரப்பளவு இருக்கும். மழைக்காலத்தில் வரும் நீரை இதில் தேக்கி வைத்து பாசனம் நடைபெறுகிறது. ஆண்டுக்கு ஒரு போகம் நெல் பயிரிடுவது வழக்கம். ஆனால் தற்பொழுது நெய்வேலி நிலக்கரி சுரங்கத்திலிருந்து வெளியேற்றப்படும் நீர் இந்த ஏரிக்கு வருவதால் மூன்று போகமும் நெல் பயிரிடப்படுகிறது.
# சேராக்குப்பம்

## சந்தை

அய்யனேரிக்கு மேல் புறத்தில் உள்ள இடத்தில் வாரச்சந்தை நடைபெறும். வாரத்தில் சனிக்கிழமை தோறும் சந்தை நடைபெறும். சந்தையில் காய்கறிகள் விற்பனையாகும். காலை நேரத்தில் கோழி, ஆடு, மற்றும் மாடுகள் விற்பனையாகும்.
# சேராக்குப்பம்

## கோயில்

சேராக்குப்பம் மக்கள் அய்யனேரிக்கு மேல் கரையில் உள்ள பிடாரி அம்மனை குலதெய்வமாகவும் காவல் தெய்வமாகவும் வழிபடுகின்றனர். இங்கு குடிகொண்டுள்ள அம்மனை செல்லியம்மன் என்றும் அழைக்கின்றனர். செல்லியம்மன் கோயிலுக்கு அருகில் ஐயனார் கோயிலும் உள்ளது. ஆடி முதல் நாள் அய்யனாரையும் பிடாரி அம்மனையும் ஊருக்கு தூக்கிச்சென்று சாகை வார்த்து (கூழ் வார்த்து) விழா எடுக்கின்றனர். பின் ஒவ்வொரு நாளும் பங்காளி உறவு முறையினர் படையல் செய்து தெருக்கூத்து நடத்துகின்றனர். விழா நிறைவுற்றவுடன் அம்மனையும் அய்யனாரையும் கோயிலுக்கு கொண்டு சென்று வைத்து விடுகின்றனர்.
# அன்ரனி ஜெகநாதன்

**மரியாம்பிள்ளை அந்தனி ஜெகநாதன்** (*Mariyampillai Antony Jeyanathan*, மே 11, 1948 - அக்டோபர் 1, 2016) இலங்கைத் தமிழ் அரசியல்வாதியும், மாகாண சபை உறுப்பினரும் ஆவார்.  
அன்ரனி ஜெகநாதன் 2013 வட மாகாண சபைத் தேர்தலில் தமிழ்த் தேசியக் கூட்டமைப்பின் வேட்பாளராக முல்லைத்தீவு மாவட்டத்தில் போட்டியிட்டு 9,309 விருப்பு வாக்குகள் பெற்று வட மாகாண சபை உறுப்பினரானார். இவர் 2013 அக்டோபர் 11 ஆம் நாள் மாகாண சபை உறுப்பினராக முதலமைச்சர் க. வி. விக்னேஸ்வரன் முன்னிலையில் பதவியேற்றுக் கொண்டார். அதே நாளில் இவர் 1வது வட மாகாண சபையின் பிரதித் தலைவராக (பிரதித் தவிசாளர்) முதலமைச்சரினால் நியமிக்கப்பட்டு பதவியேற்றுக் கொண்டார்.
# அன்ரனி ஜெகநாதன்

## மறைவு

அன்ரனி ஜெகநாதன் 2016 சனிக்கிழமை காலை திடீர் மாரடைப்பு ஏற்பட்டு தனது 68வது அகவையில் காலமானார்.
# பகுதிப்படிகம்

**பகுதிப்படிகம்** (Quasicrystal) என்பது ஒரு வரிசையான ஆனால் கால சுழற்சியற்றதான ஒரு படிக கட்டமைப்பாகும். இதன் முழுமையான பெயர் பகுதிகால சுழற்சிப்படிகம் என்பதாகும்.  
கடந்த அக்டோபர் 10 அன்று நேச்சர் ஆய்விதழில் வெளியான புதிய ஆய்வில், இரண்டு இயல்பான படிகப்பொருளின் இடைமுகத்தில் ஒரு பகுதிப்படிகத்தை அறிவியலாளர்கள் உருவாக்கியுள்ளனர் எனக் கூறுகிறது.
# பிராவைஸ் அணிக்கோவை

வடிவவியல் மற்றும் படிகவியலில், **பிராவைஸ் அணிக்கோவை** (Bravais lattice) என்பதை அகஸ்டி பிராவைஸ் என்பவர் 1850ல் படித்து அறிந்தார். பிராவைஸ் அணிக்கோவை என்பது ஒரு தனித்த வடிவப்பெயர்ப்பு செயல்பாடுகளின் தொகுப்பு உண்டாக்கும் தனித்த புள்ளிகளின் ஒரு முடிவிலா வரிசை ஆகும். இதனை பின்வருமாறு விளக்குவர்:  
:<math>\mathbf{R} = n_{1}\mathbf{a}_{1} + n_{2}\mathbf{a}_{2} + n_{3}\mathbf{a}_{3}</math>  
இதில், *n<sub>i</sub>* என்பவை முழு எண்கள், மேலும் **a<sub>i</sub>** என்பவை அணிக்கோவையின் விட்டத்தில் பல வெவ்வேறு திசையில் இருக்கும் தொடக்கநிலை திசையன்கள் எனப்படும்.
# ஜி.டி 61

**ஜி.டி 61** (GD 61) என்பது பெர்சியஸ் விண்மீன் குழாமில் காணப்படும் ஒரு வெண் குறு விண்மீன் ஆகும். இது பூமியில் இருந்து சுமார் 150 ஒளியாண்டுகள் தொலைவில் உள்ளது. இது ஒரு கோள் அமைப்பிற்கு உதவுகிறது. அந்தக் கோள் அமைப்பில், அறிவியலாளர்கள் 2013ம் ஆண்டு நீரைக் கொண்ட ஒரு சிறுகோளைக் கண்டறிந்துள்ளனர். இது பற்றிய ஆய்வினை அக்டோபர் 11, 2013 அன்று சயன்சு ஆய்விதழில் வெளியிடப்பட்டுள்ளது.  
வெளிசூரிய கோள்களில் இதுவே முதல் முறையாக திடமான அல்லது திரவ நீரினை அறிவியலாளர்கள் கண்டறிந்ததாகும். செரஸ் என்ற சிறுகோளைப் போன்றே அதன் நிறையில் 26% நீரினை கொண்டுள்ளது இந்து முதல் வெளிசூரிய கோள் கண்டுபிடிப்பு.
# வாழ்வளிக்கும் மரம்

யில் 17 ஆம் நூற்றாண்டு சித்தரிக்கப்படும் ஒரு படம் அஜர்பைஜான்]]  
**வாழ்வளிக்கும் மரம்** (*The Tree of Life*) என்பது மனித வாழ்க்கை அறிவியல், சமயம், தத்துவம், மற்றும் புராணங்களின் கருத்துப்படி ஒரு மரத்தின் பரிணாம வளர்ச்சியோடு ஒப்பிடப்படுகிறது. பூமியில் வாழும் மனிதனின் தோற்றம் இதுவரை புரியாத எந்த ஆராய்ச்சி மூலமும் கண்டுபுடிக்க முடியாத ஒரு புதிராகவே இருந்துவருகிறது. மறைமுகமாக உள்ள உள்ளிணைப்பு கொண்ட நமது உடலின் பரிணாம உணர்வு பொதுவான வம்சாவளியை கொண்ட உருவகமாக உள்ளது.
# வாழ்வளிக்கும் மரம்

## மதம் மற்றும் தொன்மவியல்

கிராமிய கலாச்சாரம் மற்றும் அறிவியல் நினைவுகளில் மரங்கள் பெரும்பாலும் கருவுருதலின் மூலம் அழியா வரம்பெற்ற விருட்சமாக இருப்பதை நாம் காண முடிகிறது. இவற்றில் பல மரங்கள் மதங்களின் பெயரால் புகழின் உச்சத்தில் இடம்பிடித்துள்ளது.  
இஸ்லாமியத்திற்கு முந்தைய பாரசீக புராணங்களில் மரங்களை பெரியதாகவும், புனிதமாகவும் கருதினர். புராணங்களில் ஆரிமன் (Ahreman) பூமியில் வளரும் அனைத்து மரங்களையும் தடுத்து அழிக்க ஒரு தவளையை உருவாக்கினார். இதன் விளைவாக, கடவுள் (Ahura மஸ்டா) மரங்களை பாதுகாக்க இரண்டு மீன்களை உருவாக்கினார். அந்த இரண்டு மீன்கள் எப்போதும் தவளையை பார்த்துக்கொண்டு அதன் செயல்பாடுகளை கவனித்துக்கொண்டும் தயாராக இருக்க வேண்டும். மஸ்டா வாழ்க்கையில் எப்போதும் நல்லது செய்யவும், ஆரிமன் அனைத்து தீயவிணைகளை கொண்டவராகவும் *வாழ்வளிக்கும் மரம்* கருதுகிறது.
# பொ. ஐங்கரநேசன்

**பொன்னுத்துரை ஐங்கரநேசன்** (*Ponnudurai Ayngaranesan*) இலங்கைத் தமிழ் அரசியல்வாதியும், மாகாண சபை உறுப்பினரும், சூழலியலாளரும் ஆவார்.
# பொ. ஐங்கரநேசன்

## வாழ்க்கைச் சுருக்கம்

ஐங்கரநேசன் யாழ்ப்பாணம் இந்துக் கல்லூரி, சென்னை கிறித்துவக் கல்லூரி ஆகியவற்றில் கல்வி கற்றவர். ஆசிரியரான இவர் யாழ்ப்பாணம் கந்தர்மடத்தில் தனியார் பயிற்சி வகுப்புகளை நடதி வந்தார்.
# பொ. ஐங்கரநேசன்

## அரசியலில்

ஐங்கரநேசன் 2013 வட மாகாண சபைத் தேர்தலில் ஈழமக்கள் புரட்சிகர விடுதலை முன்னணியினால் பரிந்துரைக்கப்பட்டு தமிழ்த் தேசியக் கூட்டமைப்பின் வேட்பாளராக யாழ் மாவட்டத்தில் போட்டியிட்டு 22,660 விருப்பு வாக்குகள் பெற்று வட மாகாண சபை உறுப்பினரானார். இவர் வட மாகாண சபையின் வேளாண்மை, கால்நடை, நீர்ப்பாசனம், சூழல் அமைச்சராக முதலமைச்சரினால் பரிந்துரைக்கப்பட்டு 2013 அக்டோபர் 11 ஆம் நாள் மாகாண சபை உறுப்பினராகவும், அமைச்சராகவும் முதலமைச்சர் க. வி. விக்னேஸ்வரன் முன்னிலையில் பதவியேற்றுக் கொண்டார்.
# பெர்சியஸ் (விண்மீன் குழாம்)

**பெர்சியஸ்** (Perseus) என்பது வடக்கு வானில் உள்ள ஒரு விண்மீன் குழாம் ஆகும். இப்பெயர் கிரேக்க தொன்மை நாயகனான பெர்சியஸின் காரணமாக பெயரிடப்பட்டுள்ளது. இது இரண்டாம் நூற்றாண்டின் வானியல் வல்லுநர் டாலமி அவர்கள் பட்டியலிட்ட 48 விண்மீன் குழாங்களில் ஒன்றாகும். உலகளாவிய வானியல் ஒன்றியத்தின் 88 தற்கால விண்மீன் குழாங்களுள் ஒன்றாகவும் உள்ளது.
# உலகளாவிய வானியல் ஒன்றியம்

**உலகளாவிய வானியல் ஒன்றியம்** (International Astronomical Union) என்பது மெய்யியல் முனைவர் பட்டமோ அல்லது அதற்கும் மேலோ தேர்ச்சிப்பெற்ற தொழிலார்ந்த வானியல் வல்லுநர்கள் இணைந்த கூட்டமைப்பாகும். இதுவே வானில் காணப்படும் அனைத்து விண்வெளிப் பொருட்களுக்கும் பெயரிடவும், பிற கண்டுபிடிப்புகளை அங்கீகரிக்கவும் அதிகாரம் கொண்ட உலகளாவிய இயக்கம் ஆகும்.
# காளி தீயாட்டு

காளியூட்டு என்பது களத்தில் அரங்கேறும் ஒரு நடனக் கலை. பத்ரகாளியின் வரலாற்றை நினைவுகூர்ந்து இதை நிகழ்த்துவர். திருவல்லை, கோட்டயம், திருப்பூணித்துறை ஆகிய இடங்களில் பரவலாக நிகழ்த்தப்படுகிறது  
பத்ரகாளித்தீயாட்டு பத்ரகாளி கோயில்களிலும் வீடுகளிலும், தீயாட்டு நிகழ்த்துவோர் வீடுகளிலும் நடத்தப்படுவதுண்டு.
# காளி தீயாட்டு

## இதையும் காண்க

- அய்யப்பன் தீயாட்டு
# கல்லச்சுக்கலை

**கல்லச்சுக்கலை** (Lithography) என்பது எண்ணெயும், நீரும் கலக்காமல் இருக்கும் என்ற கோட்பாட்டின் அடிப்படையில் உருவாக்கப்பட்ட ஒரு வரைக்கலை முறையாகும். இது பெரும்பாலும் கற்களிலோ அல்லது உலோகத்திலோ மென்மையான பகுதியின்மேல் வரையப்படும். இதனை சுண்ணாம்பு அச்சுக்கல் என அழைப்பர். இந்த அச்சுக்கலைப் பாணியை முதன்முதலில் 1796இல் கண்டுபிடித்துச் செயலாக்கியவர் செருமனி நாட்டைச் சார்ந்த நடிகர் அலோய்சு செனெஃபெல்டர் (*Alois Senefelder*) என்பவர். இவர் மேடை நாடக விளம்பரத்திற்காக மலிவான முறையில் படங்களை அச்சிடுவதற்கு இக்கலைப் பாணியைப் பயன்படுத்தினார்.
# கல்லச்சுக்கலை

## கல்லச்சுக்கலையின் தத்துவம்

கல்லச்சுக்கலை ஓர் எளிய வேதியியல் தத்துவத்தின் அடிப்படையில் படிமங்களை ஆக்கிட உருவாக்கப்பட்டது. ஒரு படிமத்தின் நேர்முகப் பகுதி நீர் எதிர்ப்பு (*hydrophobic*) பண்புடையது என்றால், அதன் எதிர்முகப் பகுதி நீர் ஈர்ப்பு (*hydrophilic*) பண்புடையதாகும். பொருத்தமான அச்சு மையும் நீர்க் கலவையும் படிமத் தட்டில் வைக்கப்படும்போது, மை நேர்முகப் பகுதியில் ஒட்டிக்கொள்ளும், நீர் எதிர்முகப் பகுதி படிமத்தை அகற்றும்.  
இதைக் கண்டுபிடித்த அலோய்சு செனெஃபெல்டெர் முதலில் சுண்ணாம்புக் கல்லைப் பயன்படுத்தினார். இதிலிருந்து "கல்லச்சுக்கலை" என்னும் பெயர் எழுந்தது. கிரேக்க மொழியில் "லித்தோசு" ("lithos" = λιθος) என்றால் "கல்" என்று பொருள்.  
படம். ஆண்டு: 1904]]
# ப. சத்தியலிங்கம்

**பத்மநாதன் சத்தியலிங்கம்** (*Pathmanathan Sathiyalingam*) இலங்கைத் தமிழ் மருத்துவரும், அரசியல்வாதியும், மாகாண சபை உறுப்பினரும் ஆவார்.
# ப. சத்தியலிங்கம்

## வாழ்க்கைக் குறிப்பு

சத்தியலிங்கம் வவுனியா சாஸ்திரி கூழாங்குளத்தைப் பிறப்பிடமாகக் கொண்டவர். இவர் 1970 நாடாளுமன்றத் தேர்தலில் வவுனியாவில் போட்டியிட்ட கம்யூனிஸ்ட் எஸ். பத்மநாதனின் மகன் ஆவார். மருத்துவத் துறையில் சோவியத் ஒன்றியத்தில் பட்டம் பெற்றவர். பல ஆண்டுகளாக அரச மருத்துவ அதிகாரியாகப் பணியாற்றியுள்ளார். சட்ட மருத்துவம் உள்ளிட்ட பல்வேறு மருத்துவத் துறைகளிலும், திட்டமிடல் மற்றும் நிறைவேற்றுச் செயல்பாடுகளிலும் வங்காள தேசம், பிலிப்பைன்சு, சப்பான் ஆகிய நாடுகளில் பயிற்சி பெற்றிருக்கிறார்.
# ப. சத்தியலிங்கம்

## அரசுப் பணி

சத்தியலிங்கம் வவுனியா, புதுக்குடியிருப்பு ஆகிய இடங்களில் சுகாதார வைத்திய அதிகாரி, பிராந்திய வைத்திய அதிகாரி, மருத்துவ அத்தியட்சகர் ஆகிய பதவிகளில் பணியாற்றியுள்ளார். இலங்கை செஞ்சிலுவைச் சங்க வவுனியா கிளைத் தலைவராக பத்து ஆண்டுகள் பணியாற்றியுள்ளார்.
# ப. சத்தியலிங்கம்

## அரசியலில்

சத்தியலிங்கம் 2013 வட மாகாண சபைத் தேர்தலில் இலங்கைத் தமிழரசுக் கட்சியினால் பரிந்துரைக்கப்பட்டு தமிழ்த் தேசியக் கூட்டமைப்பின் வேட்பாளராக வவுனியா மாவட்டத்தில் போட்டியிட்டு 19,656 விருப்பு வாக்குகள் பெற்று வட மாகாண சபை உறுப்பினரானார்.  
இவர் வட மாகாண சபையின் சுகாதார சேவை, சுதேச மருத்துவ அமைச்சராக முதலமைச்சரினால் பரிந்துரைக்கப்பட்டு 2013 அக்டோபர் 11 ஆம் நாள் மாகாண சபை உறுப்பினராகவும், அமைச்சராகவும் முதலமைச்சர் க. வி. விக்னேஸ்வரன் முன்னிலையில் பதவியேற்றுக் கொண்டார்.
# த. குருகுலராஜா

**தம்பிராஜா குருகுலராஜா** (*Thambirajah Kurukularajah*) இலங்கைத் தமிழ் கல்வி அதிகாரியும், அரசியல்வாதியும், முன்னாள் மாகாண சபை உறுப்பினரும் ஆவார்.